21.3.2022
ET
Euroopa Liidu Teataja
C 126/3
Seega, kui mahepõllumajanduslike maismaatoiduloomade liike ravitakse veterinaarravimiga, mida kasutatakse vastavalt müügiloa tingimustele asjaomase liigi puhul, siis on sellest loomast mahepõllumajanduslike toiduainete tootmise puhul kehtiv keeluaeg kaks korda nii pikk, kui on selle maismaatoidulooma liigi suhtes asjaomase veterinaarravimi müügiloa omaduste kokkuvõttes sätestatud keeluaeg, olles vähemalt 48 tundi.
Kui veterinaarravimi müügiloa omaduste kokkuvõttes sätestatud keeluaeg maismaatoiduloomade liikide puhul on konkreetsel juhul null päeva, siis peaks see mahepõllumajandusliku tootmise korral olema 48 tundi.
Alates 28. jaanuarist 2022 kohaldatakse määrust (EL) 2019/6, mis käsitleb veterinaarravimeid ning millega tunnistatakse kehtetuks direktiiv 2001/82/EÜ, koos määruse (EL) 2018/848 mahepõllumajanduslikku tootmist käsitlevate konkreetsete sätetega ning olukord jääb samaks, nagu eespool kirjeldatud.
Küsimus 3.
Kui mahepõllumajanduslike maismaatoiduloomade konkreetset liiki ravitakse veterinaarravimiga, mida müügiloa tingimused asjaomase liigi puhul ei hõlma, siis kui pikka keeluaega tuleks kohaldada keemiliselt sünteesitud allopaatilise veterinaarravimi, sealhulgas antibiootikumi viimase tavapärastele kasutustingimustele vastanud manustamise ja sellest loomast mahepõllumajanduslike toiduainete tootmise vahel?
Kui mahepõllumajanduslike maismaatoiduloomade konkreetset liiki ravitakse ajavahemikul 1. jaanuarist 2022 kuni 27. jaanuarini 2022 veterinaarravimiga, mida müügiloa tingimused asjaomase liigi puhul ei hõlma,, ei tohi kindlaksmääratud keeluaeg olla lühem kui: 14 päeva munade puhul, 14 päeva piima puhul, 56 päeva kodulinnuliha ja imetajatelt saadud liha (sealhulgas rasv ja rups) puhul, mis vastab vähemalt kahekordsele keeluajale, mis on kehtestatud tavapäraste toiduloomade puhul direktiivi 2001/82/EÜ artikliga 11.
Alates 28. jaanuarist 2022 kohaldatakse määrust (EL) 2019/6, mis käsitleb veterinaarravimeid ning millega tunnistatakse kehtetuks direktiiv 2001/82/EÜ, koos määruse (EL) 2018/848 mahepõllumajanduslikku tootmist käsitlevate konkreetsete sätetega.
Määruse (EL) 2019/6 artiklites 113 ja 115 on sätestatud eeskirjad, mida kohaldatakse maismaatoiduloomade liikidel selliste ravimite kasutamise suhtes, mida müügiloa tingimused ei hõlma, ning keeluaja kohta ravimite puhul, mida kasutatakse toiduloomaliikidel juhtudel, mida müügiloa tingimused ei hõlma.
Eelkõige on artiklis 115 sätestatud:
„Välja arvatud juhul, kui kasutatava ravimi puhul on keeluaeg asjaomase loomaliigi jaoks esitatud ravimi omaduste kokkuvõttes, kehtestab veterinaararst keeluaja vastavalt järgmistele kriteeriumidele: a) toiduloomadest imetajate ning kodulindude ja vangistuses peetavate uluklindude puhul liha ja rupsi jaoks on keeluaeg vähemalt: i)
ravimi omaduste kokkuvõttes liha ja rupsi puhul esitatud keeluaegadest pikim, korrutatuna koefitsiendiga 1,5;
ii) 28 päeva, kui ravimi müügiluba ei näe ette kasutamist toiduloomadel; iii) üks päev, kui ravimi keeluaeg on null ja seda kasutatakse muul kui müügiloas ettenähtud sihtliigi sugukonna loomal; b) inimtoiduks ette nähtud piima andvate loomade piima puhul on keeluaeg vähemalt: i)
ravimi omaduste kokkuvõttes kõigi loomade piima puhul esitatud keeluaegadest pikim, korrutatuna koefitsiendiga 1,5;